laion/Wikipedia-Exotic huggingface dataset:
Jon Ossoff

Thomas Jonathan Ossoff (sündinud 16. veebruaril 1987 Atlantas Georgia osariigis) on Ameerika Ühendriikide poliitik ja uuriv ajakirjanik. Ta valiti jaanuaris 2021 Georgia osariigist Demokraatliku Partei kandidaadina Ameerika Ühendriikide senaatoriks. Ossoffi isapoolsed esivanemad on Venemaalt ja Leedust emigreerunud juudid, ema on pärit Austraaliast. Ta on lõpetanud Georgetowni Ülikooli rahvusvaheliste suhete erialal ja sai seejärel magistrikraadi London School of Economics'ist. 2013–2021 töötas ta Londonis asuva uuriva teleproduktsiooniettevõtte Insight: The World Investigates (TWI) juhina. 2017. aastal kandideeris ta USA esindajatekoja liikme kohale Georgia osariigist, kuid kaotas napilt vabariiklaste kandidaadile Karen Handelile. Ossoff kandideeris 2020. aasta Senati valimistel Georgia osariigis. 2020. aasta oktoobriks oli Ossoff kogunud oma kampaania jaoks üle 100 miljoni dollari, mis tegi temast USA ajaloo kõige paremini rahastatud senatikandidaadi. 3. novembri üldvalimistel sai vabariiklaste kandidaat David Perdue 2 462 617 häält (49,73%), Ossoff aga 2 374 519 häält (47,95%). Kuna ükski kandidaat ei saanud häälteenamust, pääsesid kaks parimat (Perdue ja Ossoff) 5. jaanuaril 2021 toimunud valimiste teise vooru. Teises voorus sai Ossoff 2 269 923 häält (50,61%) ja Perdue 2 214 979 häält (49,39%). Ossoff vannutati senaatoriks 20. jaanuaril 2021. https://www.ossoff.senate.gov/
2023. aasta 25. oktoobri tulistamine Lewistonis

2023. aasta 25. oktoobril toimus Ameerika Ühendriikide Maine'i osariigi suuruselt teise linna Lewistoni keeglirajal ja restoranis tulistamine, mille tagajärjel hukkus vähemalt 18 inimest. Enesetapu sooritanud 40-aastane kurjategija Robert R. Card leiti 27. oktoobri õhtul oma endise töökoha lähedalt metsast. Tegemist oli ohvriterohkeima ühe isiku poolt toimepandud massimõrvaga Maine'i ajaloos ja ohvrite arvult kümnenda massitulistamisega Ameerika ajaloos(en). Maureen Chowdhury; Amir Vera; Tori B. Powell; Yahya Abou-Ghazala; Jessie Yeung (26. oktoober 2023). "At least 22 killed in Maine shootings". cnn.com (Ameerika inglise). CNN. Vaadatud 26. oktoobril 2023. "Hundreds of police search for gunman as 16 feared dead - BBC News". bbc.com (Briti inglise). BBC News. 26. oktoober 2023. Vaadatud 26. oktoobril 2023. Report, Staff (26. oktoober 2023). "Live now: Maine State Police update on search for shooter, 18 confirmed dead". Press Herald (inglise). Originaali arhiivikoopia seisuga 26. oktoober 2023. Vaadatud 26. oktoobril 2023. Curran, Kathy; Pescaro, Mike (28. oktoober 2023). "Maine mass shooting suspect found dead, sources say". NBC Boston (Ameerika inglise). Vaadatud 28. oktoobril 2023. Miller, John; Perez, Evan; Campbell, Josh (27. oktoober 2023). "Live updates: Maine shootings rampage found dead, sources say". CNN (Ameerika inglise). Vaadatud 28. oktoobril 2023. Helsel, Phil; Romero, Dennis (27. oktoober 2023). "Suspect in Maine mass shooting is dead, senior law enforcement sources say" (Ameerika inglise). NBC News. Vaadatud 27. oktoobril 2023.
McDonnell Douglas MD-80/MD-90

McDonnell Douglas MD-80 ja McDonnell Douglas MD-90 on kahemootoriline, reisijatesalongis istmeteridade vahel ühe vahekäiguga reaktiivlennuk. MD-80 esmaesitlus oli 1980. aastal. Hiljem täiustatud - MD-90 1989. aastal, peale Boeing'iga liitumist - Boeing 717 1998. aastal. Aastatel 1980-2001 ehitati kokku 1191 MD-80 ja 117 MD-90. Lennuk maksab ca. 41,5-48,5 miljonit USA dollarit.
Sernovodski rajoon

Sernovodski rajoon (vene keeles Серноводский район; ˇtšetšeeni keeles Эна-Хишкан кIошт, Ena-Xişkan khoşt ; 2012–2019: Sunža rajoon) on haldus- ja munitsipaalpiirkond (rajoon), üks viieteistkümnest Tšetšeenia Vabariigis Venemaal. See asub vabariigi lääneosas. Piirkonna pindala on 450 ruutkilomeetrit. Selle halduskeskus on Sernovodski küla. Rahvaarv: 20 989 (2010 rahvaloendus), 20 108 (Venemaa 2002. aasta rahvaloendus). Распоряжение Правительства Российской Федерации от 11.12.2019 № 2982-р. Decree #500 Law #6-RZ "General Information" (russian). Sunzhensky District. Originaali arhiivikoopia seisuga 6. juuli 2017. Vaadatud 12. jaanuaril 2017.{{cite web}}: CS1 hooldus: tundmatu keel (link)
Tähendusteooria

Tähendusteooria hõlmab tähenduse ja keele üksikuid seoseid. Fregel märgi suhet tema poolt väljendatavasse. Tähendusteooria on selgitused, kuidas üldkeel toimib ja kuidas lausete tähendused sõltuvad sõnade tähendustest. Pragmaatika (kontekstist sõltuv tähendus) Referentsiteooria Semantika (konteksti vaba tähendus) Tõde ja tähendus Tähenduse kolmnurk
Valma

Valma (Walmapäh) on küla Viljandimaal Viljandi vallas. Kuni 2013. aastani kuulus küla Viiratsi valda. Valma asub Võrtsjärve loodekaldal, Tartu – Viljandi – Kilingi-Nõmme maantee ääres 25 km kaugusel Viljandist ning 55 km kaugusel Tartust. Külast voolab läbi Tänassilma jõgi. Esimene teade Valmast on aastast 1584 (Walmabe). 1624. aastal kuulus küla (Walma) Viljandi mõisale.  Pikemalt artiklis Valma asulakoht Valma lõunaservas Võrtsjärve eenduval Saba nurgal on neoliitikumi asulakoht aastast 3000 eKr. Arheoloogilised kaevamised toimusid 1950 ja 1953–1955 Lembit Jaanitsa juhendamisel. Leidudest suurim oli haud, milles oli protolaponoidset tüüpi mehe ja naise luustik. Mehe luustiku järgi rekonstrueeris Mihhail Gerassimov Valma mehe büsti. Valma külavanemad Pilvi Aasa (mai 1997 – 16. veebruar 2007) Jaan Leetsar (alates 16. veebruar 2007) Alates 11. juulist 2009 on Valma külal oma vapp ja lipp. Mõlema autor on Vello Kütt. Maa-amet, vaadatud 21.11.2020. Statistikaameti statistika andmebaas, vaadatud 28.06.2024. Eesti haldus- ja asustusjaotuse klassifikaator, vaadatud 9.06.2014. Tänassilma jõgi Eesti looduse infosüsteemis Eesti entsüklopeedia 10, Tallinn, Eesti Entsüklopeediakirjastus, 1998 Vello Kütt. Kilde Valma kandi ajaloost. MTÜ Valma Külaselts, Valma 2011.
Frost/Nixon

"Frost/Nixon" on 2008. aasta Ameerika ajalooline draamafilm, mille lavastas ja produtseeris Ron Howard. Film põhineb Peter Morgani samanimelisel näidendil, kes kirjutas ka stsenaariumi. Filmi peaosades on Michael Sheen (David Frost) ja Frank Langella (Richard Nixon). Teistest peaosades on Kevin Bacon, Oliver Platt, Toby Jones, Rebecca Hall, Matthew Macfadyen ja Sam Rockwell. Film oli nomineeritud viiele Oscarile ja Kuldgloobusele. Frost/Nixon andmekogus IMDb
Tusti (Viljandi)

Tusti on küla Viljandimaal Viljandi vallas, Tänassilma jõe põhjapoolsel kaldal Küla asub Viljandist 11 km ida pool. Külas asub kaitsealune Tusti metsapark ja lõunapiiril voolab Tänassilma jõgi. Külast voolab läbi Teraseoja, millele on paisutatud Tusti paisjärv ja mis suubub lõunapiiril Tänassilma jõkke. Külast voolab läbi Tusti oja, mis suubub kirdepiiril Tänassilma jõkke. Külas asub Puujala mets, millest saab alguse Kõveroja. Aastal 2008 loodi MTÜ Tusti, mille eesmärk on arendada Tusti küla elu. Kuni 2013. aastani kuulus küla Viiratsi valda. Külas asus Tusti mõis. Tusti mõisa sepikoda Tusti mõisa park Maa-amet, vaadatud 21.11.2020. Statistikaameti statistika andmebaas, vaadatud 28.06.2024. Eesti haldus- ja asustusjaotuse klassifikaator, vaadatud 9.06.2014. MTÜ Tusti
Wadati-Benioffi vöönd

Wadati-Benioffi vöönd ehk Benioffi-Wadati vöönd ehk Benioffi vöönd ehk Benioffi seismiline vöönd on tasane seismiline vöönd, mis vastab sukelduvale laamaservale subduktsioonivööndis. Laamaserva liikumine selle vöötme peal põhjustab mitmeid maavärinaid, mille kolded saavad paiknema sügavusel kuni 670 km. Sai oma nime kahe seismoloogi – Hugo Benioffi California Tehnoloogiainstituudist ja Kiyoo Wadati Jaapani Meteoroloogia Agentuurist – järgi, kes mõlemad üksteisest sõltumatult avastasid seda vööndi. NSVL-s nimetati seda veel seismoloogi A. N. Zavaritski järgi. Maavärinad esinevad Wadati-Benioffi vööndis vulkaaniliste saarekaarte all ning mandrite servaalades aktiivsete subduktsiooni tsoonide kohal. Selles vööndis paiknevad maavärina kolded võimaldavad luua sukelduva ookeanilaama serva kolmemõõtmelist mudelit, uurida laamaserva ja vahevöö ehitust. Vööndi kaldenurk on sukelduva laamaserva omaga võrdne.
Prellenkirchen

Prellenkirchen on vald (Marktgemeinde) Austrias Alam-Austria liidumaal Bruck an der Leitha ringkonnas. Prellenkirchen asub Alam-Austria liidumaa Industrievierteli piirkonnas. U. 5,55 % valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tabula ansata

Tabula ansata ehk tabella ansata (mitmus tabulae ansatae, tabellae ansatae; ladina keeles 'sangadega tahvel') on tahvel, mille kahes küljes on kalasabatapi kujuga kõrvad või käepidemed. Tabula ansata oli Rooma keisririigis tüüpiline votiivtahvli tüüp. Väeosa nime kandvate selliste tahvlite kujutisi on leitud kilpide nahkkatetelt (tegimenta) ja skulptuuris leidub tabula ansata reljeefkujutisi ehitiste raiddekooris, näiteks Tropaeum Traiani metoopidel Rumeenias Adamclisis. Motiivi leidub ka varakristlikel katakombimaalidel ja varakristlikel ning Bütsantsi elevandiluunikerdistel. Alates 15. sajandist on tabula ansata motiivi kasutanud kunstnikud viitena antiigile, näiteks esineb see Francesco Lauranale omistatud Maine'i krahvi Charlesi hauamonumendil Le Mansi katedraalis. Samuti leiab seda antikiseerivat motiivi maalidelt Andrea Mantegna, Raffaeli, Antonio Pollaiuolo jt loomingust, majoolikaesemete dekoorist, Albrecht Düreri graafilistelt lehtedelt, kus see kannab kunstniku monogrammi ja aastaarvu. New Yorgi Vabadussammas hoiab käes tabula ansata '​t, millel on kuupäev July IV MDCCLXXVI. Tabulae ansatae kilpidel – Tropaeum Traiani metoop Istanbuli arheoloogiamuuseumis Tabula ansata Dativius Victori võidukaarel Mainzis Tabulae ansatae keppide otsas Tituse võidukaarel Tabula ansata mosaiigil Ostia Anticas Andrea Mantegna "Caesari triumf" Albrecht Düreri "Rüütel, surm ja kurat" Vabadussammas kuupäeva kandva tabula ansata'ga Detail Vabadussambast tahvliga https://www.oxfordreference.com/display/10.1093/acref/9780199680276.001.0001/acref-9780199680276-e-1728 https://www.ngv.vic.gov.au/essay/making-sense-of-nonsense-pseudo-script-on-an-italian-renaissance-maiolica-dish/
Rauchenwarth

Rauchenwarth on vald (Gemeinde) Austrias Alam-Austria liidumaal Bruck an der Leitha ringkonnas. Varem kuulus see Wien-Umgebungi ringkonda, mis kaotati 2016. aastal. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
TACSTD2

TACSTD2 on inimese esimeses kromosoomis asuv geen, mille pealt toodetakse valku nimega TROP2, mis on signaaliülekandes osalev I tüüpi transmembraane valk. TACSTD2 on lühend väljendist tumor-associated calcium signal transducer 2 ehk "vähiga seotud kaltsiumisignaali muundur 2". TUMOR-ASSOCIATED CALCIUM SIGNAL TRANSDUCER 2; TACSTD2 OMIM
Iirimaa lennukompaniide loend

See on Iirimaa lennufirmade loend. Aer Arann Aer Lingus AerVenture Air Contractors Cityjet Ryanair Starair
Näätskorgik

Näätskorgik (Amyloporia sinuosa) on Fomitopsidaceae sugukonda kuuluv seen. Näätskorgik andmebaasis eElurikkus.
Phellopilus

Phellopilus on klassi Agaricomycetes kuuluv kandseente perekond. Phellopilus nigrolimitatus – end. joontaelik Phellopilus andmebaasis eElurikkus
Joontaelik

Joontaelik (Phellopilus nigrolimitatus) on klassi Agaricomycetes kuuluv kandseente seen. Joontaelik andmebaasis eElurikkus
Sile taelik

Sile taelik (Phellinus laevigatus) on liik seeni taelikuliste (Hymenochaetaceae) sugukonnast, taelikulaadsete (Hymenochaetales) seltsist. Sile taelik andmebaasis eElurikkus
Soome lennukompaniide loend

See on Soome lennukompaniide loend. Air Finland Blue1 Copterline Finnair Finncomm Airlines
Metoop

Metoop on tavaliselt reljeefide või maalinguga kaunistatud nelinurkne plaat, enamasti valmistatud kivist, harvem puust või põletatud savist. Triglüüfidega vaheldumisi reana paiknevad metoobid kaunistavad dooria orderi talastiku arhitraavi kohal asuvat friisi (triglüfoni). Tekkelt oli metoop puitehitise taladevahelise avause katteplaat. Metoop leidis uusajal taas kasutust antikiseeriva arhitektuurimotiivina barokk-klassitsismis ja klassitsismis. Selinuses asuva templi triglüüfid ja metoobid (u 560 eKr) Palermo arheoloogiamuuseumis Itaalias Ühest kiviplokist välja raiutud metoop ja triglüüf Stratoses Triglüüfidega plokid metoopide jaoks jäetud süvendiga kahel pool Marmariast Delfi lähedal Triglüüf-metoopfriis Brauroni stoa sammastiku arhitraavil Paestumi ühe templi metoopfriisi osa, u 510 eKr Delfi Ateena varakambri triglüüf-metoopfriis Aphaea templi triglüüfid ja metoopide süvendid Ateena Hephaisteioni talastik Reljeefidega metoobid François Mansarti kavandatud Château de Maisons-Laffitte'i fassaadil, iseloomulik detail Prantsusmaa barokkarhitektuuris Château de Maisons-Laffitte Pariisi Hôtel de Beauvais' friis 20. sajandi alguse "ameerikapärased" metoobid Indianapolise raamatukogu hoonel kujutavad bukranionfriisil piisonipäid Parthenoni metoobid Triglüüf-metoopfriis Western sculpture. The Orientalizing period. - Encyclopedia Britannica Western painting. Archaic period (c. 625–500 bc). - Encyclopedia Britannica Antiigileksikon. Tallinn, 1983 The metopes. - Acropolis museum
Tšetšeeni Rahvakongress

Üleriigiline Tšetšeeni Rahvakongress (NCChP) (tšetšeeni keeles Нохчийн халкъан дерригкъоман конгресс) tuli võimule 1. novembril 1991, Itškeeria Tšetšeeni Vabariigi president Džohhar Dudajevi juhtimisel, kes oli Nõukogude Liidu Tartu õhuväebaasi endine ülem. Organisatsioon propageeris asutamisest saadik Tšetšeenia kui eraldi vabariigi suveräänsust Nõukogude Liidu koosseisus. Nõukogude lagunemise perioodil muutis ta selle selgesõnaliseks toetuseks "Itškeeria" Venemaast eraldumisele. 7. septembril 1991 hõivas NCChP rahvuskaart valitsushooned ning raadio- ja televisioonikeskuse. Nad tungisid Tšetšeenia-Inguši ANSV Ülemnõukogu istungile, mille tulemusel suri Groznõi kommunistliku partei juht Vitali Kutšenko, kes visati aknast välja või kukkus põgenemise käigus, NCChP saatis laiali Tšetšeenia-Inguši ANSV valitsuse. Aastatel 1991–2000 oli Tšetšeenia de facto iseseisev riik. Galina M. Yemelianova (16. detsember 2009). Radical Islam in the Former Soviet Union (inglise). Taylor & Francis. Lk 63. ISBN 9781135182861. Vaadatud 5. jaanuaril 2022. Matthew Evangelista (13. mai 2004). The Chechen Wars Will Russia Go the Way of the Soviet Union? (inglise). Brookings Institution Press. Lk 18. ISBN 9780815724971. Vaadatud 5. jaanuaril 2022. Tracey C. German (6. veebruar 2003). Russia's Chechen War (inglise). Taylor & Francis. Lk 176. ISBN 9781134432493. Vaadatud 5. jaanuaril 2022.
Uusna

Uusna on küla Viljandimaal Viljandi vallas. Küla paikneb Tänassilma jõe oru lõunaserval, Viljandist 10 km ida pool Viljandi–Tartu maantee ääres. Kuni 2013. aastani kuulus küla Viiratsi valda. Küla põhjapiiril voolab Tänassilma jõgi ja idapiiril Ärmä jõgi, mis suubub küla loodenurgas Tänassilma jõkke. Külas on Uusna külamaja, mille juures asub korvpalliväljak, külakiik, lastele on ka mänguväljak. Uusna külamajas tegutseb ka Uusna raamatukogu. Külas on Uusna Lasteaed Tõruke. Lähim kool on Kalmetu põhikool. Küla pood asub küla läbiva Uusna tee ääres. Uusna küla on saanud alguse Uusna mõisast, mille kohta leiab teateid juba Rootsi-aegsetelt kaartidelt (17. sajandist). Küla asutamisajaks loetakse 1743. aastat, mil Venemaa Keisririigi keisrinna Jelizaveta Petrovna ehk Elisabet I (valitses 1741–1762) eraldas mõisa Tänassilma mõisast ja kinkis parun Balthasar von Campenhausenile. 20. sajandil asus Uusna kool tänapäevase haldusjaotuse järgi Saareküla külas; seal õppisid kogu ümbruskonna lapsed. Kool suleti 21. sajandi alguses. Uusna mõisa kalmistu Uusna mõis Maa-amet, vaadatud 21.11.2020. Statistikaameti statistika andmebaas, vaadatud 28.06.2024. Eesti haldus- ja asustusjaotuse klassifikaator, vaadatud 9.06.2014. Tänassilma jõgi Eesti looduse infosüsteemis Alo Särg (2007). Viljandimaa Mõisad ja Mõisnikud. Tallinn: Argo. Lk 106-108.
Juraj Blanár

Juraj Blanár (sündinud 19. mail 1966 Žilinas, Tšehhoslovakkias) on Slovakkia poliitik, Slovakkia Rahvusnõukogu liige aastast 2010 ja aastatel 2002–2006. Slovakkia Rahvusnõukogu aseesimees aastast 2020. Erakonna "Suund — sotsiaaldemokraatia (SMER)" aseesimees. 25. oktoobrist 2023 Slovakkia välis- ja Euroopa asjade minister. 1991. aastal lõpetas insenerina Žilina ülikooli ehitusosakonna (transport ja side). Õppis ka Taanis Aalborgi Ülikooli Geotehnilises Instituudis (1993-1994) ja Suurbritannias Birminghami ja Astoni ülikoolide ehitusteaduskondades (1996). Enne poliitilise karjääri alustamist töötas ehitusettevõttes kodulinnas Váhostavis. 2002 valiti erakonna SMER liikmena Slovakkia parlamenti (kuni 2006), uuesti alates aastast 2010, parlamendi aseesimees aastast 2020. Erakonna "Suund — sotsiaaldemokraatia (SMER)" aseesimees. 2005-2017 Žilina piirkonna administatsiooni juhataja. Alates 25. oktoobrist 2023 Slovakkia välis- ja Euroopa asjade minister. Ta on nimetanud Ukraina sõda "konfliktiks Venemaa ja USA vahel." 2014. aastal väitis ta Donbassi sõda kommenteerides, et "Ukraina valitsus võitleb omaenda elanike vastu", ning nentis ka, et "konflikt" on Ukraina siseasi ja keegi ei saa mõjutada Slovakkiat poolt valima. Samuti väljendas ta vajadust "tagada Ukraina venekeelsete elanike õigused." Niinagu Slovakkia peaminister Robert Fico, on Blanar vastu relvade üleandmisele Ukrainale, öeldes, et see "nõrgestab Slovakkia kaitset." Blanari sõnul Ukraina juhid "vaikivad Ukraina äärmuslikust natsionalismist." https://www.pravda.com.ua/ukr/news/2023/10/19/7424860/index.amp https://glavred.net/world/ukraina-boretsya-protiv-svoih-zhiteley-mid-slovakii-vozglavil-ukrainofob-10511332.html
Bernard Morel

Bernard Morel (õieti Bernard Marie Georges Morel; 30. märts 1925 Lyon – 23. oktoober 2023 Roanne) oli Prantsusmaa vehkleja (espadronist). 1952. aasta suveolümpiamängudel Helsingis võitis Morel võistkonnavõistluses pronksmedali. 1956. aasta suveolümpiamängudel Melbourne'is sai ta võistkonnavõistluses neljanda koha. Maailmameistrivõistlustelt võitis Morel võistkonnavõistluses karjääri jooksul ühe pronksmedali. Bernard Morel veebisaidil Olympedia (inglise)
Igor Tuleya

Igor Zygmunt Tuleya (sündinud 24. augustil 1970 Łódźis) on Poola advokaat, Varssavi ringkonnakohtu kohtunik ja selle kohtu endine pressiesindaja. Ta on tuntud oma kriitika poolest Poola endise valitsuse kohtureformide vastu, mida ta näeb ohuna Poola kohtusüsteemi sõltumatusele. Tuleya sündis Łódźis ja kasvas üles Varssavis. Õppis Varssavi ülikoolis õigusteadust. Ta oli Nowy Dwór Mazowiecki ringkonnakohtu kohtunik. Aastast 2010 Varssavi ringkonnakohtu kohtunik.
Koolivaheaeg

Koolivaheaeg on periood, mil koolis ei toimu tavalist õppetööd, vaid õpilased ja õpetajad saavad puhata. Koolivaheajad võivad varieeruda riigiti ja koolisüsteemiti, kuid on üldiselt olulised osad haridusprotsessist kogu maailmas. Eesti haridussüsteemis toimub algkooli, keskkooli ja gümnaasiumi tasemetel üldjuhul viis vaheaega: Sügisvaheaeg: nädalane vaheaeg, tavaliselt oktoobri lõpus. Jõuluvaheaeg: kahenädalane vaheaeg, mis hõlmab jõule ja aastavahetust. Talvevaheaeg: nädalane vaheaeg talvel. Kevadvaheaeg: eelviimane vaheaeg. Suvevaheaeg: kõige pikem koolivaheaeg. Koolivaheaegadel on oluline roll õpilaste ja õpetajate jaoks. Need perioodid pakuvad võimalust nii lõõgastumiseks, kui ka stressi vähendamiseks. Lisaks sellele võimaldavad koolivaheajad õpilastel tegeleda oma isiklikke huvide ja mitmesuguste hobidega, mis aitavad kaasa nende arengule. Koolivaheaegadel on ka majanduslik mõju, eriti reisimis- ja turismisektorile. Paljud pered kasutavad neid reisimiseks nii kodumaal kui ka välismaal, aidates seeläbi kaasa majanduskasvule. Käesoleva aasta koolivaheajad: koolivaheajad.ee Iga kooliaasta vaheajad kinnitatakse Eesti Haridus- ja Teadusministeeriumi poolt ning nendega saab tutvuda: https://www.riigiteataja.ee/akt/110092020003
Hoorid

Hoorid (kreeka Ὧραι, Hōrai 'aastaajad') olid kreeka mütoloogias aastaaegade ja looduslike ajaühikute (tundide ja kuude) jumalannad. Algselt olid nad eri aastaaegade looduse personifikatsioonid, kuid hilisemal ajal peeti neid üldiselt korra ja loomuliku õigluse jumalannadeks. Nad valvasid Olümpose väravaid, hoolitsesid maa viljakuse eest ning liigutasid taevas tähti ja tähtkujusid. Aastaaegade kulgu kujutati hooride tantsuna. Sellele vastavalt omistati neile kevadlillede värskust ja õrnust. Hesiodose "Töödes ja päevades" kroonivad hoorid kinkidetooja Pandora lillepärjaga (read 74–75). Samuti riietavad ja austavad hoorid Küprose saare rannal merest tõusnud Aphroditet nn Homerose hümnides (6.5–13). Eepilise teose "Kypria" säilinud fragmendi andmeil (fr. 4) kandis Aphrodite hooride tehtud rõivast, mis oli värvitud kevadlilledega, nii nagu nende endigi rõivad. Hooride arv varieerus eri allikais, kuid enamasti oli neid kolm: kas õitejumalanna Thallo, kasvujumalanna Auxo ja viljajumalanna Karpo, kes kandsid hoolt loodusliku korra eest, või Eunomia ('heaseaduslikkus'), Dike ('õiglus') ja Eirene ('rahu'), kes olid seaduse ja korra jumalannad. Theoi Project
Golovino kalmistu

Golovino kalmistu (vene keeles Головинское кладбище) on kalmistu Moskvas Põhjaringkonnas Hovrino rajoonis aadressil Golovinskoje maantee 13. Golovino kalmistu on rajatud 1951. aastal. Kalmistu on saanud nime omaaegse Golovino küla järgi. Alates 1960. aastast on Golovino kalmistu Moskva piires. Kalmistu pindala on 15,3 hektarit. Olga Arosseva, näitleja Konstantin Babitski, keeleteadlane ja dissident Jevgeni Babitš, jäähokimängija Aleksandr Bek, kirjanik Tatjana Bek, luuletaja, kirjanduskriitik ja kirjandusteadlane Viktor Borkovski, keeleteadlane Veniamin Dorman, filmilavastaja ja stsenarist Venedikt Dželepov, füüsik Jelena Fadejeva, näitleja Vitali Fedortšuk, julgeolekutöötaja ja riigitegelane Samuil Feinberg, pianist, muusikapedagoog ja helilooja Semjon Goldštab, näitleja Gennadi Gussarov, jalgpallur Igor Kašintsev, näitleja Juri Korinets, lastekirjanik, luuletaja ja tõlkija Jelena Kubrjakova, keeleteadlane Lev Ozerov, luuletaja, tõlkija, kriitik ja kirjandusteadlane Boriss Petelin, jäähokimängija Artur Petrovski, psühholoog Viljam Pohljobkin, ajaloolane-skandinavist, heraldist, geograaf ja ajakirjanik Valentina Serova, näitleja Vera Smirnova, lastekirjanik ja kirjanduskriitik Marianna Striženova, näitleja Aleksandr Švorin, näitleja Andrei Tutõškin, näitleja ning teatri- ja filmilavastaja Irina Velembovskaja, kirjanik ja stsenarist Bussinovo kalmistu Головинское кладбище Poklon. Vaadatud 27. oktoobril 2023
Kotljakovo kalmistu

Kotljakovo kalmistu (vene keeles Котляковское кладбище) on kalmistu Moskvas Lõunaringkonnas Tsaritsõno rajoonis aadressil Delovaja ulitsa 20a. Kotljakovo kalmistu on rajatud 1959. aastal. Kalmistu on saanud nime omaaegse Kotljakovo küla järgi. Kotljakovo kalmistu pindala on 38,5 hektarit. 2005. aastal avati kalmistul Pühima Jumalaema Uinumise kirik. 10. novembril 1996 toimus Kotljakovo kalmistul Afganistani sõja invaliidide fondi esimehe Mihhail Lihhodei (1952–1994) haual plahvatus. Samal ajal oli Lihhodeid mälestama kogunenud sadu inimesi. Hukkus 14 inimest, üle 30 inimese sai vigastada. Hukkunute hulgas oli ka fondi uus esimees Sergei Trahhirov. Juri Abov, füüsik Juri Galanskov, luuletaja, ajaloolane, inimõiguslane ja dissident Gennadi Garbuzov, poksija Vassili Iskovskihh, matemaatik Jelena Kazarinova, näitleja Jelizaveta Kuzjurina, näitleja Mihhail Lihhodei, sõjaväelane ja ühiskonnategelane Galina Lutšai, ajakirjanik, telesaatejuht, stsenarist, toimetaja ja näitleja Sergei Mosjagin, jalgpallitreener Igor Nefjodov, näitleja Viktor Pankraškin, korvpallur Aleksandr Štšuplov, luuletaja, kriitik ja toimetaja Radomir Vassilevski, filmilavastaja ja filmioperaator Oleg Vedernikov, muusik Котляковское кладбище Российское виртуальное кладбище. Vaadatud 27. oktoobril 2023 Котляковское кладбище Котляковское кладбище. Vaadatud 27. oktoobril 2023 "Тротил заложили в могилу" Как 25 лет назад ветераны-«афганцы» взорвали друг друга на Котляковском кладбище Moslenta, 9. novembril 2021. Vaadatud 27. oktoobril 2023